Talem Christi praesentiam statuere... – Krisztusnak olyan jelenlétét kívánatos állítani az Úrvacsorában, mely az ő testének kiterjedését el nem tünteti, sem több helyen szét nem szórja; ez ugyanis ellentmondana emberi természetének és az igazságnak. És miért ne tegye Isten – mondod –, hogy a test egyidejűleg különböző helyet elfoglalhasson? Ostoba dolog, amit Istentől kívánsz; hogy a testet tegye egyazon időben létezővé és nem létezővé.