# A fösvénység ellen

Minden jóknak bővségesen megadó Istene, ki a te neveden való alamizsnálkodást gyakran parancsoltad: nyisd meg az én fülemet parancsolatid értelmére, nem a fösvénységre; és adjad, hogy tőled vett javaimmal jól sáfárkodjam szegényidnek. Vedd ki szívemből e világi gazdagságnak kívánságát, mely gyökere minden gonoszságnak. Adjad, hogy az enyímmel megelégedjem, másét ne kívánjam: ajándékodból vett jószágomat pedig örömest és vígan osztogassam azoknak, kik az örök nyugodalomnak hajlékába béfogadjanak engem. A mi Urunk, Jézus Krisztus által. Amen.