Eius probationis… – Annak a kísértésnek, melynek a sátán és a gonosz latrok voltak előmozdítói, szerzőjük Isten volt. Tehát mindahhoz, amire a sátán biztatja az embereket, az Isten tartja a kormányt, s hogy ítélete beteljesedjen, ellenünk fordítja, s a vállalkozás végrehajtását szolgára bízza. Absolon fajtalan szeretkezéssel mocskolta be atyja ágyát, s Isten ezt a tettét maga fedte föl. Isten eltökélt szándékának megfelelően megváltoznak, összezavarodnak a dolgok, s az ő ösztökélésére a sátán a maga részét is megteszi. A tévelygés eredeti kútfeje magától Istentől származik. Isten odadobja az embereket az utálatos vágyaknak; s ő a méltó büntetésnek kizárólagos letéteményese, a sátán pedig csupán szolga.