Alvinci Péterrel (1570-1634) folytatott vitáinak kezdetét jelzi ez a kötet. Fölépítése, alapgondolata szellemes. Középszerű protestáns prédikátor vitatkozik katolikus urakkal, akik őt minden lényeges kérdésben megcáfolják. Ezért elbizonytalanodik, és belátva gyöngeségét, levélben fordul Alvinci Péterhez, tőle kér tanácsot és fölvilágosítást saját kételyeit illetően.

A szemelvények forrása: PPÖM II. 511-531.