Tute nosti multis sacramentariis… – A szakramentáriusok között sokan vannak olyanok, akiknek neve rosszat jelent. Így Zwingli neve (apo tu kinklizin), amely görögül így hangzik: gyakran ingerelni, felzavarni; mert Zwingli az Isten egyházában nagy mozgást és zűrzavart idézett elő. Nevezik továbbá Zwinglit a szédülésről, szédítésről, szélhámosságról is, mivel meg volt verve – minden eretnekek erkölcse szerint – vaksággal és a lélek káprázatával. Igen találó, a hólyag-tól származó, nevet visel Bullinger+, aki mikor felfuvalkodik, elbizakodott szavakkal dobálózik. Béza+ nevét a Boza-tól származtatják, mi a héber nyelvben azt jelenti: megsebesíteni. Ugyanis ördögi fondorlataival sokak szívét megsebesítette. De származtatják nevét a német Beist-ből is, mely dühöngő fenevadat jelent.