Si alicubi propter zelum... – Bocsássátok meg, ha valahol az eretnekek elleni erős indulatból, és azért, hogy az olvasókat elrettentsük a különféle csalóktól, trágárkodóktól, megkeseredett szavakat mondunk. Ugyanis a káros tanítások elleni harc kényszere, hogy az olvasókat elrettentsük és szabadságunkat megmutassuk, önmagában igen nagy feladatot ró ránk. Üdvösebb, ha mi őket jobban szeretjük, mint ők önmagukat. A mi szeretetünk ugyanis hasonló a keserű orvossághoz, melyet ha beszednek, az elhatalmasodott erkölcsi rosszat, miként a testi sebet, meggyógyítja. Mindenesetre, kevélységüket és fölfuvalkodottságukat lelohasztja.