Quid igitur dicis? – Hát mit mondasz? A vadak és az állatok bennem vannak? Bizonyára el is tudod számlálni őket. Mikor a harag ugat a szívben, ugye hogy minden kutyánál vadabb? Aki gyors a gyalázkodásra, ugye hogy skorpió? Aki titokban gerjed bosszúra, nem vadabb-é a viperánál? A kapzsi ember, nem ragadozó farkas-e? Akinek eszét veszi az asszonyok szerelme, nem dühöngő ménló? Mert, úgymond, lovakká lettek, akik az asszonyok szerelmétől őrjöngve, felebarátjuk felesége felé nyerítenek. Oktalan állatokká válnak az ösztönök következtében.