Formavit Deus hominem erectum… – Egyenesnek alkotta Isten az embert. Ezt a kiválasztott alakot adta meg neked, különbet, mint más élőlényeknek, mert kiválasztott cselekvésre is szánt: a többi állatok a földön töltik életüket, és arra való alkotásuk is, amire a természet szánta őket. A bárányka legelni született: lehajló feje van, hogy a hasát nézze, azt, ami a hasa alatt van, mert boldogságának célja hasának megtöltése és a gyönyörűség. Az ember pedig nem a hasát nézi, hanem fölfelé emelkedik feje, hogy felső rokonságát szemlélje. Ne viseld hát magad a természet ellenére, ne a földet nézegesd, hanem a mennyei dolgokat, ahol Krisztus van. Már alkotásod is annak a célnak bizonysága, amire teremtettél, hogy Istent lásd, nemhogy az állati gyönyörűséget keresd.