Per has, quas iam nobis tribuit… – Ama gazdagság által, amelyet már megadott nekünk, hitet ébreszt azok iránt is, amiket ígért. És a jelenvaló jók megtagadtatása megerősíti azokat is, amiket remélünk. Mert ha ilyenek az ideigvalók, milyeneknek kell sejtenünk az örökkévalókat. És ha a romlandó nagy olyan szép, olyan nagy, olyan gyorsan mozog, oly szép rendben kering, olyan jól kimért, és odaillő arányai vannak a mindenségben, szépségével pedig mintegy ragyogó szeme a természetnek, díszíti az egész teremtést; ha nem lehet betelni annak látásával: mit gondolsz, milyen szép lesz az Igazság napja? Ha a vaknak büntetés, hogy nem látja azt, milyen büntetés lesz a bűnösnek, hogy meg lesz fosztva az igaz világosságtól.