Hunnius – Hunnius Egyed (1550-1603) tekintélyes lutheránus hittudós, a marburgi és wittenbergi egyetem tanára. De Ecclesia című művét Esterházy Tamás fordította magyar nyelvre Az igaz anyaszentegyházról és annak fejéről, az Krisztusról: Ismég az római anyaszentegyházról és ennek fejéről, az római pápáról címmel. Sárvárott jelent meg 1602-ben. Hunniusnak ez a műve és a Labyrinthus Papisticus (Pápai útvesztő) című munkája Magyarinak is egyik forrása volt.