Immoderata est omnis susceptarum... – Mértéktelen és makacs ott az akarat, és kitart fáradhatatlanul az ellentmondás megátalkodottságában; ahol az akarat alá nincs vetve az értelemnek, és szorgos tanulás nem támogatja, hanem ahhoz keresünk megokolást, amiket akarunk, és azokhoz kapkodunk elmélet után, amikre törekszünk. Különben ha az akarat meg nem előzné az értelmet, hanem az igazság belátása indítaná az igazság akarására: sohasem keresnénk elméletet az akarás számára, hanem minden akarást a tanítás értelme mozgatna, akkor sohasem találna ellentmondásra az igazság beszéde, mert akkor senki sem azt védelmezné igaznak, amit akar, hanem azt kezdené akarni, ami igaz.