Johannes Mariana non disputat… – Johannes Mariana nem a királyokról és fejedelmekről értekezik, hanem a nyílt ellenségről és zsarnokról, aki az országot jogtalanul megtámadja és elfoglalja. Egy bizonyos valaki azt a kérdést veti föl: Vajon megengedhető-e a zsarnokot méreggel megölni? Erős érveket vonultat föl, melyek közül az egyik a következő: Fegyverrel szabad megölni, tehát méreggel is szabad. Vajon mi a különbség, ha fegyverrel vagy ha méreggel ölöd meg? Saját meggyőződése alapján [Mariana] az alábbi következtetést vonja le: Tagadjuk, hogy az ellenséget méreggel jogos elpusztítani. Itt látjuk a kálvinisták egyesített kettős álnokságát: egyik az, hogy amiket Mariana a zsarnokról, az országot jogtalanul elfoglaló hódítóról mond, azt a királyokra és fejedelmekre alkalmazzák. A másik, hogy ezeket a szavakat: „Vajon mi a különbség, ha fegyverrel vagy ha méreggel ölöd meg?” úgy tüntetik föl, mintha a szerzőtől származnának; holott a szerző azt mondja: a zsarnokot méreggel megölni nem lehet.