Hethesi Pethe Lászlóné Kapi Anna, amikor Grácban tartózkodott, arról panaszkodott Pázmány Péternek, hogy mennyire hiányzik a hívőknek egy magyar nyelvű katolikus imádságoskönyv. Nem múlt el nyomtalanul ez a beszélgetés. Pázmány Péter – Kapi Anna kérésére – szellemében és nyelvében egyaránt sajátosan magyar hitbuzgalmi művet alkotott. Bibliás hangvétele, az ószövetségi zsoltárok stíluselemeinek tudatos fölhasználása, s nem utolsósorban Pázmány hatalmas nyelvi ereje révén, ez az Imádságoskönyv a 17. századi katolikus magyarság legkedveltebb, legnagyobb hatású művévé vált.

A szemelvények forrása: PPÖM II. 111-118; 123-125; 129-130; 132-133; 155-161; 163-166.