Augustana Confessio – Ágostai Hitvallás. Luther+ tanainak rendszeres és teljes összefoglalása. A szász protestánsok már korábban összeállították hitük cikkelyeit, és amikor V. Károly császár+ 1530. április 8-ra Ágostába összehívta a birodalmi gyűlést és felszólította a protestánsokat tanaik írásba foglalására, Melanchthon+ még egyszer átdolgozta a szöveget, Luther+ jóváhagyta, aláírták a protestáns fejedelmek, és június 25-én terjesztették a császár elé.