Dupliciter fieri potest... – Kétféleképpen lehetséges, hogy valaki tirannussá legyen: I. Az uralkodói cím megszerzése révén; ha minden jogalap nélkül, fegyverrel megtámadja valamelyik fejedelemséget, és elfoglalja, miként a keleti török birodalom és mások. II. Az uralkodás révén; ha valaki igaz törvényes fejedelem, de országát zsarnok módjára igazgatja, megterhelvén jogtalan adókkal és egyebekkel. Aki az előbbi módon vált zsarnokká (ilyet a keresztények között, a mi időnkben, senkit sem ismerek), azt az alattvalók megölhetik, ha másként igáját lerázni nem tudják, ahogyan Judit megölte Holoferneszt.