Esto ut alia… – Legyen bár úgy, hogy néked ezt más meggondolásból elkótyavetyélte, de nem apostoli jogon. Nem adhatta néked azt, ami nem volt övé, csak azt, amit birtokolt: az eklézsiáról való gondoskodást. De vajon miféle hatalmat? Halld ugyanazt: Nem vagytok uralkodók a papi rendben. Az Úr hangja: A népek királyai uralkodnak, ti pedig nem! Egyértelmű: az apostoloknak tiltott az uralkodás. Merészeld csak birtokolni az uralkodó apostolságot vagy az apostoli uralmat! Mindkettőtől világosan eltiltottak. Ha bármelyiket is a kettő közül magadénak akarod, elveszel.