Virgilius Bucolicáit… és a Georgicát… – Publius Vergilius Maro (i. e. 70-19), a római költők fejedelme, az Aeneis szerzőjének két műve. A Bucolica Vergilius tíz kisebb munkája, melyet a későbbi grammatikusok Eclogae azaz válogatott költemények címmel adtak ki, a költészet idillikus műfajához tartozik: pásztoridillek. A Georgica című tanítókölteménye négy könyvben az itáliai mezőgazdaság négy fő ágát: a földművelést, a gyümölcstermelést, az állattenyésztést és a méhészkedést tárgyalja.