Milotai Nyilas István (1571-1623) szatmári lelkész, a Tiszántúli Református Egyházkerület püspöke 1618-ban, névtelenül, egy könyvecskét jelentetett meg Pázmány Kalaúz-a ellen. Ebből ma egyetlen példány sem ismeretes. Alvinci Péter, Pázmány egyetlen méltó ellenfele Itinerarium Catholicum (Debrecen, 1616) című terjedelmes művében Pázmánnyal szemben azt bizonyítja, hogy az új vallás az igazi, mert azt a vallást, melyet Krisztus és az apostolok hirdettek, a római egyház meghamisította, és a reformáció állította azt helyre. E két műre Pázmány Péter egy füst alatt válaszol. Először Milotai ma már csak Pázmány híradásából ismert művére, majd Alvinci Itinerarium-ára.

A szövegközlés forrása: PPÖM V. 255-302.